《看花诗意有未尽更作示王侍御秦郎中》
清代·李希圣

春光撩乱况无多，忍向青门送玉珂。旧事欲从红鹤论，新声都作白翎歌。

空闻召对前釐席，漫拟题诗吊汨罗。刊落寻常金雪字，苦心君应识阴何。

作者简介：希圣（1864年-1905年）清末官员，诗人。字亦元，号卧公，湖南湘乡（长沙）人。生于清穆宗同治三年，卒于德宗光绪三十一年，年四十二岁。光绪十八年（1892）进士。官刑部主事，荐举经济特科。初治训诂，通古今治法，尝纂《光绪会计录》以总综财赋，又草《律例损益议》，张百熙等极重之。百熙奉诏管学，引以为助。希圣通籍后始学为诗，有作必七律，以玉溪生（李商隐）自许，著有《雁影斋诗存》，传于世。